CELEX: 62016CN0152
Language: et
Date: 2016-03-14 00:00:00
Title: Kohtuasi C-152/16: 14. märtsil 2016 esitatud hagi – Euroopa Komisjon versus Luksemburgi Suurhertsogiriik

30.5.2016   
            
            
               ET
            
            
               Euroopa Liidu Teataja
            
            
               C 191/13
            
         14. märtsil 2016 esitatud hagi – Euroopa Komisjon versus Luksemburgi Suurhertsogiriik
   (Kohtuasi C-152/16)
   (2016/C 191/17)
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: J. Hottiaux)
   
      Kostja: Luksemburgi Suurhertsogiriik
   
      Hageja nõuded
   
   
               —
            
            
               Tunnistada, et kuna Luksemburgi Suurhertsogiriik ei olnud loonud riikliku elektroonilist registrit autoveo-ettevõtjate kohta ega loonud seega ühendust teiste liikmesriikide riiklike registritega, siis on see liikmesriik rikkunud Euroopa Parlamendi ja nõukogu 21. oktoobri 2009. aasta määruse (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (1), artikli 16 lõigetest 1 ja 5 tulenevaid kohustusi;
            
         
               —
            
            
               mõista kohtukulud välja Luksemburgi Suurhertsogiriigilt.
            
         
      Väited ja peamised argumendid
   
   Määruse nr 1071/2009 artikli 16 lõike 1 kohaselt peab iga liikmesriik riiklikku elektroonilist registrit autoveo-ettevõtjate kohta, kellele on riiklik pädev asutus andnud loa tegutseda autoveo-ettevõtja tegevusalal.
   Luksemburgi riigi vastusest märgukirjale selgub, et sellist riiklikku registrit ei olnud loodud.
   Seetõttu ei ole Luksemburgi riik täitnud määruse nr 1071/2009 artikli 16 lõiget 1.
   Kooskõlas määruse nr 1071/2009 artikli 16 lõikega 5 võtavad liikmesriigid kõik vajalikud meetmed, et riiklikud elektroonilised registrid oleksid omavahel ühendatud ja liidu tasandil juurdepääsetavad.
   Kuna riiklik register puudub, siis ei ole mingit kahtlust, et Luksemburgi riik ei võtnud vajalikke meetmeid, et ühendada oma riiklik register (mida ei ole olemas) teiste riiklike registritega.
   Seetõttu ei ole Luksemburgi riik täitnud määruse nr 1071/2009 artikli 16 lõiget 5.
   
      (1)  EÜT L 300, lk 51, ELT eriväljaanne 06/002, lk 285.